recursal/SuperWikiNEXT-32B huggingface dataset:
**תולעת שרוך הנעל** (*Lineus longissimus*) היא אחת מבעלי החיים הידועים הארוכים ביותר, עם פרטים באורך של עד 55 מטרים. הריר שלה רעיל.

טקסונומיה
---------

תולעת שרוך הנעל ממוינת במערכת תולעים שטוחות.

תיאור
-----

התולעת עשויה להגיע לאורך גדול מאוד, אך רוחבה נע בדרך כלל בין 5 ל-10 מילימטרים בלבד. צבע הגוף הוא חום עם פסים אורכיים בהירים. הריר מכיל רעל עצבי חזק המשמש כהגנה נגד טורפים. כאשר נוגעים בתולעת היא מייצרת כמויות גדולות של ריר סמיך בעל ריח חריף.

פרט שנשטף לחוף בעקבות סערה קשה ליד סנט אנדרוס, סקוטלנד, בשנת 1864, היה ארוך יותר מ-55 מטרים, יותר ארוך מהפרט של מדוזת רעמת האריה הארוך ביותר שנמצא - בעל החיים הארוך ביותר המוכר למדע עד אז, עם זאת התיעוד של האורך הקיצוני הזה צריך להילקח בעירבון מוגבל, כי גופות התולעים גמישות ביותר, ויכולות להימתח בקלות ליותר מהאורך המקורי שלהם.

כמו תולעי סרט אחרות, תולעת שרוך הנעל ניזונה בעזרת חדק, עם מקבץ מחטים דביקות בקצה המשמשות לשיתוק הטרף.

בית גידול
---------

את תולעת שרוך הנעל ניתן למצוא בחופים חוליים, חופים בוציים, ובבריכות סלעים (אנ').

גלריה
-----

* תולעת שרוך הנעל (קובץ TIFF)תולעת שרוך הנעל (קובץ TIFF)
* תולעת שרוך הנעל בבית גידולהתולעת שרוך הנעל בבית גידולה
* סרטון של תולעת שרוך הנעל אוכלת

קישורים חיצוניים
----------------

ויקישיתוף מדיה וקבצים בנושא **תולעת שרוך הנעל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------

1. ↑  Strand, M. Sundberg, P. 2010
2. ↑  Longest animal, ספר השיאים של גינס
**ארמנדו אמיליו גבוזה** (בפורטוגזית: **Armando Emílio Guebuza**;‏ נולד ב-20 בינואר 1943) הוא פוליטיקאי יליד מוזמביק. הוא כיהן כנשיא המדינה בשנים 2005–2015.

קריירה
------

גבוזה היה חבר בפוליטביורו של מפלגת השלטון והיה אחד מעשרת החברים ששימשו יחד ראש מדינה לאחר מותו הבלתי צפוי של ראש המדינה הקודם סמורה מקל ב-1986.

גבוזה נולד בצפון מוזמביק. הוא הצטרף למפלגת השלטון פרלימו ("FRELIMO") בגיל 20, זמן קצר לאחר שהיא החלה את מלחמת העצמאות נגד פורטוגל. עד עצמאותה ב-1975 הפך גבוזה לגנרל ומנהיג חשוב במפלגתו. הוא מונה לשר הפנים בממשלתו של מקל ובמסגרת תפקיד זה הורה לגרש מספר תושבים פורטוגליים בתוך 24 שעות. הוראה זו זכורה בכינוי "24 20" מכיוון שלמגורשים אוּשר לקחת עד 20 קילוגרמים של מטען בלבד. בשנות ה-80 פיתח גבוזה תוכנית לא פופולרית בשם "מבצע ייצור" שבמסגרת תושבים מובטלים מאזורים עירוניים הועברו לאזורים כפריים בצפון המדינה.

לאחר מותו של מקל בהתרסקות מטוס בדרום אפריקה, הוא מונה לחבר בוועדה שייעודה היה לבדוק את נסיבות ההתרסקות שלא הצליחה להגיע למסקנות ודאיות. גבוזה ייצג את מפלגתו בדיוני משא ומתן לשלום עם ארגון הגרילה רינאמו ("RENAMO") שבסופו של דבר הוביל להסכם שלום כללי שנחתם ברומא ב-4 באוקטובר 1992. לקראת הבחירות הכלליות הראשונות בשנת 1994 הוא ייצג את ממשלת מוזמביק בוועדת הפיקוח ליישום הסכם השלום הכללי.

לאחר שנשיא המדינה ז'ואקים שיסאנו נטש את המדיניות הסוציאליסטית-כלכלי, אשר בעקבות זאת הופרטו החברות השייכות לממשלה, הפך גבוזה לאיש עסקים מצליח ועשיר, במיוחד בענף הבנייה, הייצוא והדייג.

הוא נבחר להיות מועמדה של מפלגתו בשנת 2002 לאחר מאבק קשה בתוך המפלגה. באותה שנה מונה למזכיר הכללי של המפלגה.

באוגוסט 2021 נשפט בנו נדמבי גבוזה בגין שחיתות.

נשיאות
------

גבוזה היה מועמד לנשיאות המדינה מטעם מפלגתו, פרלימו ("FRELIMO"), בבחירות שהתקיימו בשנת 2004. בבחירות אלו זכה ב-63.7% מקולות הבוחרים. הוא היה לנשיא המדינה ב-2 בפברואר 2005.

משקיפים בינלאומיים ביקרו את העובדה שהוועדה לבחירות לאומיות (CNE) לא קיימה בחירות הוגנות וכנות. הם ציינו מספר רב של ליקויים ופגמים במערכת הבחירות שהועילו למפלגת השלטון פרלימו.

קישורים חיצוניים
----------------

ויקישיתוף מדיה וקבצים בנושא **ארמנדו גבוזה** בוויקישיתוף

| נשיאי מוזמביק |
| --- |
| 

|  |  |
| --- | --- |
| סמורה מקל • ז'ואקים שיסאנו • ארמנדו גבוזה • פיליפה ניוסי |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1024915565
* ISNI: 0000 0000 8827 7397
* LCCN: nr2005007399
* VIAF: 34412820
* WorldCat: lccn-nr2005007399

 |
**יסעור שלג** (שם מדעי: *Pagodroma*) הוא סוג של עוף ימי השייך למשפחת היסעוריים, וקרוב במיוחד ליסעור שחפי, יסעור ענק ויסעור הכף. כנראה יש תת-קבוצה המורכבת מיסעורים אלה. ליסעור זה יש תת-מינים. האחד (*Pagodroma nivea confusa*) חי באיי ג'ורג'יה הדרומית ואיי סנדוויץ' הדרומיים והאחר (*Pagodroma nivea nivea*) חי באיי ג'ורג'יה הדרומית ואיי סנדוויץ' הדרומיים וכן בחצי האי האנטארקטי.

אטימולוגיה
----------

שמו המדעי Pagodroma נוצר מהשפה היוונית ומשמעותו "קרח פועל" שמו כצבע השלג, לבן. המילה Petrel שמשמעותה בעברית יסעור, היא נגזרת של שליח הברית החדשה, פטרוס הידוע בסיפור ההליכה שלו על פני המים. דבר המזכיר את הרגל היסעורים, הנראים רצים על המים כדי להמריא.

תיאור
-----

יסעור זה דומה במראהו ליסעור שחפי. הוא קטן וצבעו לבן, עיניו שחורות כפחם, מקורו שחור וקטן ורגליו בצבע אפור-כחלחל. אורכו 36–41 ס"מ, משקלו 240–460 גרם, מוטת כנפיו 76–79 ס"מ. תוחלת חייו בין 14–20 שנה. ליסעור זה יש לסת אשר יכולה להכיל מזון חלקלק. הוא מפיק שמן קיבה המורכב משעוות אסטר וטריגליצריד העוזר לו כנגד טורפים. יש לו בלוטת מלח מעל הנחיריים המסייעת להתפיל את גופו, כנגד כמות המים הגדולה שהוא סופג באוקיינוס. הבלוטה מפרישה תמיסת מלח מאפו, וגם מייצרת מזון עשיר באנרגיה, המסייע הן לאפרוחים והן לבוגרים בזמן מסעות ארוכים.

תזונה
-----

יסעורי השלג ניזונים בעיקר מדגים, דיונונים, רכיכות וקריל. כמו כן גם נבלות.

רבייה
-----

רבייתו מתרחשת במושבות על חצי האי האנטארקטי ובאיי אנטארקטיקה השונים. יסעור זה מתרבה במושבות גדולות על צוקים, בדרך כלל ליד הים אך גם בפנים הארץ.
חלק מהציפורים נשארות במושבה שלהן לאורך כל השנה, אך חלק מהיסעורים נודדים מאמצע ספטמבר עד תחילת נובמבר. הקנים הם על חלוקי נחל. בדרך כלל יש סדקים עמוק בתוך הסלעים, דבר המסייע בהגנת הקן. ביצה אחת לבנה מוטלת בסוף נובמבר עד אמצע דצמבר. הביצה מודגרת במשך 41–49 ימים והגוזל בוקע לאחר 8 ימים ומצמיח נוצות 7 שבועות לאחר מכן, בין סוף פברואר עד אמצע מאי. אזור מושבותיהם הוא גם המקום בהם הם מתנקים, רחוק מהים, בתוך השלג. בני זוג יסעור השלג נאמנים זה לזה כל חייהם.

גלריה
-----

* יסעור השלג בתעופהיסעור השלג בתעופה
* בתעופהבתעופה
* גוזל יסעור השלגגוזל יסעור השלג
* יסעור שלג וגוזלויסעור שלג וגוזלו
* Pagodroma nivea *Pagodroma nivea*

קישורים חיצוניים
----------------

ויקישיתוף מדיה וקבצים בנושא **יסעור שלג** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

* יסעור שלג, באתר BirdLife international
* יסעור שלג, באתר IBC
* יסעור שלג, באתר PCO
* יסעור שלג באתר מוזיאון מלבורן

הערות שוליים
------------

1. ↑  יסעור שלג באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529827705171

 |
**פיג'ו סוג 1** (בצרפתית: **Peugeot Type 1**) היא המכונית הראשונה אשר יוצרה על ידי פיג'ו הצרפתית בין השנים 1886–1890. 

ל"פיג'ו סוג 1" הורכב מנוע קיטור.

מאפיינים
--------

* יוצרו 64 יחידות

* חברת "פיג'ו" הייתה קרויה בשנת 1886: "S. A. des Automobiles Peugeot" (שם מלא: "Société des automobiles Peugeot")

* דגם "פיג'ו סוג 1" תוכנן, נבנה ועוצב על ידי "Léon Serpollet", מחלוצי בוני מכוניות הקיטור

* אורך דגם "פיג'ו סוג 1" פחות מ-2.50 מטר ולכן הדגם הוגדר כמכונית מיקרו.

מנוע קיטור
----------

**מנוע קיטור** הוא מנוע בעירה חיצונית בוכנאי, המופעל על ידי לחץ קיטור.

שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את רכב הקיטור.

פיג'ו
-----

**פיג'ו** (בצרפתית: **Peugeot**, מבוטא פֶּז'וֹ) היא חברה צרפתית גדולה לייצור רכב, כיום חלק מתאגיד PSA. ראשיתה בסוף המאה ה-19 כחברה לייצור אופניים, וכיום היא יצרנית האופניים הגדולה ביותר בצרפת.

תמונות
------

* פיג'ו סוג 1 פיג'ו סוג 1
* פיג'ו סוג 1 פיג'ו סוג 1
* פיג'ו סוג 1 (מאחור: מנוע ודוד הקיטור) פיג'ו סוג 1 (מאחור: מנוע ודוד הקיטור)

ראו גם
------

* פיג'ו
* פיג'ו סוג 2
* פיג'ו סוג 4
* פיג'ו סוג 6
* פיג'ו סוג 15
* פיג'ו סוג 27
* פיג'ו סוג 31
* מנוע קיטור

קישורים חיצוניים
----------------

ויקישיתוף מדיה וקבצים בנושא **פיג'ו סוג 1** בוויקישיתוף

הערות שוליים
------------

1. ↑  לאון סרפולטtramwayinfo.com/Tramframe
**יסעור לבן-סנטר** (שם מדעי: *Procellaria aequinoctialis*) הוא מין של עוף ימי קטן ממשפחת היסעוריים החי בחצי הכדור הדרומי. בעבר נחשב מין זה לתת-מין של יסעור ממושקף (*Procellaria conspicillata*), כאשר הוא תואר לראשונה ב-1758 בידי קארולוס לינאוס.

ידועים 2 תת-מינים שלו:

* Procellaria aequinoctialis aequinoctialis
* Procellaria aequinoctialis steadi

תיאור
-----

זהו אחד היסעורים הגדולים ביותר, קטן רק משני מיני היסעור הענק. הוא מגיע לאורך של 51-58 ס"מ עם מוטת כנפיים של 134–147 ס"מ. משקל הזכרים הוא כ-1,390 גרם, בעוד הנקבות קטנות יותר ומשקלם כ-1,280 גרם. צבעו של היסעור כהה מפויח עם גרון וסנטר לבנים וחלק מהנוצות כסופות בחלק התחתון. הרגליים שלו חזקות עוטות קרומי שחייה ושחורות והמקור אפור-צהוב עם נחיריים מגודלים. היסעור הוא מעופף מתמחה בעל כנפיים חזקות היכולות לעמוד בסערות ולרוב הוא דואה וגולש איתם במקום לחתור.

תפוצה
-----

תפוצתו של הסיעור היא לאורך דרום האוקיינוס השקט, האטלנטי וההודי וכן מדרים עד האוקיינוס הדרומי במגוון איים לאורך האזור הסאב-אנטארקטי ולעיתים מעופף צפונה לאזור הסובטרופי. לרוב הוא מצוי לאורך הים הפתוח, בו הוא מחפש מזון. בעונת הרבייה מתאספים יסעורים רבים באיי ג'ורג'יה הדרומית, בה מעל 2 מיליון עופות, 175 עד 226 אלף עופות באיי קרגלן ו-100 אלף עופות באי דיסאפוינטמט מאיי אוקלנד. עוד מושבות נמצאות בעוד מאיי אוקלנד, איי קמפבל, איי קרוזה, איי האנטיפודה, איי פוקלנד ואיי הנסיך אדוארד.

היסעור ניזון מקריל ומדגים כמו מקרל וסרדין כשהוא יכול לצלול לעומק רדוד אחריהם. לעיתים היסעורים עוקבים אחרי ספינות דיג כדי לחטוף את שללם, אך הדבר גורם להם להיפגע מהרשתות.

קישורים חיצוניים
----------------

ויקישיתוף מדיה וקבצים בנושא **יסעור לבן-סנטר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  יסעור לבן-סנטר באתר הרשימה האדומה של IUCN
**קוֹרֵיי** (ביפנית: 孝霊天皇 - "קוריי טנו" - "קוריי הקיסר", נודע גם בשם אויאמאטונקוהיקופוטוני), היה השביעי מבין קיסרי יפן על פי המסורת היפנית. קוריי נחשב לאחד הקיסרים האגדתיים של יפן, בהיעדר עדויות היסטוריות לקיומו.

על פי המסורת היפנית, קוריי מלך בין שנת 290 לפנה"ס ועד שנת 215 לפנה"ס. ישנם היסטוריונים הסבורים כי קיסר אגדי זה שלט בפועל במהלך המאה הראשונה לספירה.

קורות חיים
----------

ההיסטוריונים המודרניים מטילים ספק בקיומם ובשלטונם של תשעת הקיסרים הראשונים של יפן, ובהם קוריי. ההיסטוריונים סבורים שגם שמו של קוריי ניתן לו על ידי כותבי היסטוריה מאוחרים (בתקופות קדומות), על פי הסברה שמות אלה ניתנו בתקופת הקיסר קאמו (782 - 805 לספירה), בעת שנכתבו הכרוניקות של קיסרי יפן.

הקוג'יקי והניהון שוקי מציינים רק את שמו ואת ייחוסו. הקוג'יקי מציין כי בתקופת שלטונו כבש קוריי את פרובינציית קיבי. על פי המסורת, קוריי היה בנו השני של הקיסר קואן. קוריי נשא לאישה את קוּוָושיהימה (細媛命), ונולד להם בן אחד - הנסיך אוֹאוֹיָמָטוֹנֶקוֹהִיקוֹקוּנִיקוּרוּ (לימים הקיסר קוגן).
מפילגשו, קאסוּגה-נוֹ-צ'יצ'יהאיאמאוואקאהימה (春日之千千速真若比売) נולדה לו הנסיכה צ'יצ'יהאיאהימה (千千速比売命).
מפילגשו, יאמטו-נוֹ-קוּניקָהימֶה (倭国香媛) נולדה לו הנסיכה יאמאטוטוטוהימומוסוהימה (倭迹迹日百襲媛命), הנסיך קיביצוהיקו (吉備津彦命) והנסיכה יאמאטוטוטווואקאיאהימה (倭迹迹稚屋姫命).
מפילגשו, האירודו (絙某弟), אחותה הצעירה של יאמטו-נוֹ-קוּניקָהימֶה, נולדו לו הנסיך היקוסאשימה (彦狭島命) והנסיך ואקאטאקהיקו (稚武彦命).

המשורר ג'י-ין מציין כי קואן היה בנו הבכור של הקיסר קואן, וכי הוא מלך מארמון איהוטו-נו-מייה שבקורודה (בפרובינציית יאמטו של ימינו).

מקום קברו של קוריי אינו ידוע, אולם על פי המסורת נקבר קושו בנארה, ומצבה לזכרו קיימת עד ימינו.

קישורים חיצוניים
----------------

ויקישיתוף מדיה וקבצים בנושא **קוריי, קיסר יפן** בוויקישיתוף
* קורות חיים

|  |  |  |
| --- | --- | --- |
| **הקודם**:**קואן, קיסר יפן** | **קיסרי יפן** | **הבא**:**קוגן, קיסר יפן** |
**יסעור קצר-זנב** (שם מדעי: ***Ardenna tenuirostris***), הוא מין של עוף ימי בינוני ממשפחת היסעוריים וקרוב משפחתו של יסעור הפיה. בעבר היה שייך לסוג יסעור (*Puffinus*).

מאפיינים
--------

אורכו של היסעור 41–43 ס"מ ומשקלו עד 900 גרם. הוא בעל כסות נוצות אפורה כהה עם חזה ולחיים בהירים יותר ומקור אפור ודק. הנחיריים גדולים והיסעור מסוגל לשתות מי ים ואחר כך לפלוט את המלח. כשמו הוא בעל זנב קצר. הרגליים מכוסות בקרומי שחייה והוא מסוגל לצלול איתם מתחת למים. 

היסעורים מעופפים בלהקות מאוסטרליה וחופי טסמניה הדרומיים ובקיץ הם מצפינים עד האיים האלאוטיים וסביב קמצ'טקה. לקראת הסתיו הם נודדים יותר דרומה מחופי קליפורניה ועד לחופים של צפון אוסטרליה. הם מקננים בקיץ באיי אוסטרליה ובטסמניה.

היסעורים צוללים למים כדי לתפוס דגים, סרטנונים וקריל. להקות של יסעורים מעופפות סביב לווייתנים גדולי סנפיר באזור הארקטי ונעזרים בהם כדי להבריח מזון אל פני המים.

קישורים חיצוניים
----------------

ויקישיתוף מדיה וקבצים בנושא **יסעור קצר-זנב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* NCBI
* GBIF
 |

יסעור קצר זנב

הערות שוליים
------------

1. ↑  יסעור קצר-זנב באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547172205171

 |
סיעת **יעד** הייתה סיעת יחיד שהוקמה במהלך הכנסת התשיעית על ידי חבר הכנסת אסף יגורי.

הסיעה הוקמה ב-14 בספטמבר 1978 בעקבות הפיצול בד"ש שגרר את הקמתן של התנועה הדמוקרטית והתנועה לשינוי ויוזמה. תחילה דובר על כך שיצטרף לקבוצת עמית של מאיר עמית, אך לאחר שהחליטו להצטרף לתנועה לשינוי ויוזמה בחר יגורי שלא להצטרף לאף אחת מהסיעות החדשות, והקים במקום זאת את יעד כסיעת יחיד.

במהלך כהונת הכנסת התשיעית עלה שמו מספר פעמים כמי שעשוי להצטרף למפלגת מרכז חדשה בראשות משה דיין, מהלך זה לא יצא למעשה לפועל, כמו כן לקראת הבחירות לכנסת העשירית ניהל מגעים עם מפלגת הליכוד על שיבוצו ברשימה אך משהוצע לו מקום לא ריאלי ברשימת המפלגה החליט להתמודד לכנסת באופן עצמאי,

בבחירות לכנסת העשירית נרשמו לזכות יעד 1,228 קולות, אך היא כשלה לעבור את אחוז החסימה, ובעקבות כך נעלמה מהמפה הפוליטית.

המפלגה בכנסת
------------

**הכנסת התשיעית (1977-1981)**

מנדט אחד: אסף יגורי

**מועמדי המפלגה בבחירות לכנסת העשירית (1981)**

אסף יגורי, משה ישי, יוסף קולק לרשימת מועמדים מלאה ראו

קישורים חיצוניים
----------------

* 

* אתר האינטרנט הרשמי של יעד
* יעד, באתר הכנסת
**משרד ההגנה** (בתאית: **กระทรวงกลาโหม**) הוא משרד בממשלה התאילנדית, האחראי על יישום מדיניות הביטחון של תאילנד. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של תאילנד, כמו גם על גיוסם בשעת הצורך. הוא מדווח ישירות לראש הממשלה ולמלך תאילנד המשמש גם כמפקד העליון של הכוחות המזוינים. ראש כוחות ההגנה (מקביל לרמטכ"ל) מדווח ישירות לשר.

המשרד בגלגולו הנוכחי הוקם בשנת 1887, בפקודת ראמה החמישי, מלך תאילנד, כדי ליצור פיקוד צבאי קבוע. פקודה זו באה כתוצאה של האיום הגובר שהציבו מעצמות המערב על שלמותה של סיאם. המשרד שוכן לראשונה באורווה ישנה של סוסים ופילים מול הארמון הגדול. מבנה חדש בסגנון אירופאי הוקם בהמשך כדי לשכן אותו. כיום משמש מטה משרד ההגנה כאתר היסטורי חשוב בבנגקוק. בתחילה פיקד המשרד רק על הצבא המלכותי של תאילנד (נוסד ב-1847), אך לאחר מכן הועבר לסמכותו גם הצי המלכותי התאילנדי (נוסד ב-1887), ולבסוף גם חיל האוויר המלכותי התאילנדי (נוסד ב-1913).

ב-2014 ביצע הצבא התאילנדי הפיכה ותפס את השלטון בממלכה. ראש כוחות ההגנה פריות צ'אן-אוצ'ה מינה את עצמו לראש ממשלת מעבר, ואת מפקד הצבא התאילנדי פראוויט וונגסואן מינה לשר ההגנה בממשלתו. ב-10 ביולי 2019 הדיח פריות את פראוויט מהתפקיד ומינה את עצמו לשר ההגנה.

קישורים חיצוניים
----------------

ויקישיתוף מדיה וקבצים בנושא **משרד ההגנה** בוויקישיתוף
* אתר האינטרנט הרשמי של משרד ההגנה

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 15325436X

 |
הרב **אליהו רָאם** (מבוטא: **רוֹם**; ה'תרל"ב, 1872 - ליל שבת ז' בסיוון ה'תשי"ט, 12 ביוני 1959) היה רב ודיין, ממייסדי מערכת הכשרות של בית הדין האשכנזי בירושלים בראשית המאה ה-20, ובסוף ימיו ראב"ד בית דין צדק אשכנזים פרושים בירושלים.

קורות חיים
----------

נולד בבירז', ליטא לרב שלמה ראם. אחיו הגדול היה הרב יונה ראם. בילדותו (1884) עלתה המשפחה לארץ ישראל והשתקעה בירושלים. הוא למד בישיבת עץ חיים ועם הקמת ישיבת תורת חיים עבר ללמוד בה. הוא היה תלמידו של רבי שמואל סלנט וקיבל תורה גם מפי רבי משה יהושע יהודה לייב דיסקין "הרב מבריסק".

בראשית המאה ה-20 הצטרף לצוות השחיטה שע"י בית הדין האשכנזי הירושלמי, ובשנת ה'תרפ"ז, 1927, התמנה כראש השוחטים ומורה ההוראה של בית המטבחיים הירושלמי. לאחר פטירת אחיו הגדול, הרב יונה ראם, התמנה במקומו כחבר "בית הדין לכל מקהלות האשכנזים בירושלים" ששכן בחורבת רבי יהודה החסיד, ובמקביל שימש כרב ומו"צ שכונת כרם (אין לבלבל עם שכונת "כרם אברהם" הסמוכה לה) בירושלים, תפקיד אותו ממלאים צאצאיו עד עצם היום הזה.

בשנת ה'תשי"ח, 1958, התמנה כמחליפו של הרב צבי פסח פרנק בראשות "בית דין צדק אשכנזים פרושים בירושלים". הוא נפטר במוצאי חג השבועות, ליל שבת ז' בסיוון ה'תשי"ט, 12 ביוני 1959 ונקבר בחלקת הרבנים בהר המנוחות בירושלים.

לקריאה נוספת
------------

* דוד זריצקי, **ירושלים באבלה**, נדפס בשנית בתוך ספרו: **זכרונם לברכה: גאוני הדורות ואישי סגולה**, עמ' 111–113

קישורים חיצוניים
----------------

* שבתי דב רוזנטל (עורך), ****אדרת אליהו** ספר זכרון**, ירושלים תשנ"א, באתר אוצר החכמה
* הרב שבתי דוב רוזנטל, **תועפות ראם: תולדות חייו ופעולותיו של ... רבי אליהו ראם זצ"ל ראב"ד ירושלים**, מכון הרב פרנק, ירושלים תשס"ו
* 'הרבנית ר. ראם ע"ה', שערים, 30 ביולי 1958, עמ' 4
* 'הגאון רבי א. ראם זצ"ל', שערים, 14 ביוני 1959, עמ' 1
* הרב יעקב מן רקובסקי, 'הרב ר' אליהו ראם ז"ל - שלושים לפטירתו', הצופה, 14 ביולי 1959, עמ' 3
* הרב ירמיהו רלבג, 'הגאון רבי אליהו ראם זצ"ל - שנה לפטירתו', שערים, 2 ביוני 1960, עמ' 3
* הרב ש. דביר, 'דמות תורנית גדולה', שערים, 2 ביוני 1960, עמ' 3
* אליהו ראם (1872-1959), דף שער בספרייה הלאומית

הערות שוליים
------------

1. ↑  הרב אליהו ראם באתר GRAVEZ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297457805171
* LCCN: n88099023
* VIAF: 40926080
* WorldCat (עם VIAF): 40926080

 |
**העלייה הראשונה לרגל** באסלאם, אשר נקראת גם "עומרת ד'ו אל-קעדה", היא עלייה לרגל באסלאם שהתרחשה בסוף השנה השביעית להיג'רה (629 לספירה).

כשהגיע זמן העלייה לרגל אל הכעבה, ביקש הנביא מוחמד מכל מי שנשאר בחיים מאלה שהיו בהסכם חודיבייה, לצאת אל הכעבה כדי לערוך את העליה לרגל...כפי שהוסכם בין המוסלמים לבין נציג שבט קוריש.

המוסלמים לקחו אתם 60 גמלים כקרבנות. המוסלמים גם יצאו עם נשק, מחשש לבגידת שבט קורייש. לפני הגיעם למכה, שמו את כל הנשק שלהם במקום מסוים והפקידו עליו 200 לוחמים. כל אחד לקח את חרבו הפרטית צפונה בנדנהּ.

כשראו אנשי קורייש שהמוסלמים באו, כמוסכם, לערוך את העלייה לרגל, נסוגו לפסגות ההרים והתבוננו כיצד מבצעים המוסלמים את העלייה לרגל.
אז נפוצה בין אנשי קוריש שמועה האומרת כי בין המוסלמים התפשטה מחלה המתישה אותם.
כשנודע לנביא מוחמד על השמועה, הורה לרוץ בשלוש ההקפות הראשונות סביב הכעבה. כשעובדי האלילים ראו את המוסלמים רצים מסביב לכעבה, אמרו אחד לשני: "על אלה אתם אומרים מותשים ממחלות ?! הרי הם חזקים יותר מאתנו, ואנו בריאים!".
אחרי שעברו המוסלמים שבע פעמים בין הרי הא-סאפא והא-מארוואה, ציווה הנביא מוחמד לזבוח את הגמלים שהביאו איתם כקרבנות. אחר כך שלח 200 מאלה שגמרו את העומרה לשמור על הנשק כדי שהשומרים יבואו ויערכו את העומרה מתחילתה. 

בתום העומרה נשא מוחמד את מימונה לאישה.

אחרי החזרה מהעלייה לרגל הזאת שלח מוחמד כמה פטרולים צבאיים לשבטים שאיימו לתקוף את אלמדינה.

ראו גם
------

* חג'
* עומרה
* חמשת עמודי האסלאם

הערות שוליים
------------

1. ↑  Najībābādī, Akbar Shāh K̲h̲ān,, **The history of Islam. Volume one**, Riyadh, Saudi Arabia: Darussalam, First edition, 2000
2. ↑  **The Oxford history of Islam**, New York, N.Y.: Oxford University Press, 1999
3. ↑  Armstrong, Karen, 1944-, **A history of God : the 4000-year quest of Judaism, Christianity and Islam**, New York: Ballantine Books, 1st Ballantine books ed, 1994
4. ↑  Nasr, Seyyed Hossein. **Islam : religion, history, and civilization**, San Francisco: HarperSanFrancisco, 2003
5. ↑  Armstrong, Karen, 1944-, **Islam : a short history**, New York: Modern Library, Modern Library ed, 2000
**Zerkalo dushi** (ברוסית: **Зеркало души**, ובעברית: **מראה הנשמה**) הוא אלבום האולפן הראשון של זמרת הפופ הרוסית אלה פוגצ'ובה. האלבום פורסם בברית המועצות בפברואר 1978 כאלבום כפול, אך לאחר מכן הופץ גם בתקליטים בודדים.

האלבום כולל שירים שבוצעו על ידי אלה פוגצ'ובה, השירים הוקלטו בשנים 1975–1977, ונכתבו בעיקר על ידי המלחין אלכסנדר זצפין. האלבום כלל גם שלושה שירים שנכתבו על ידי פוגצ'בה עצמה (תחת שם הבדוי "בוריס גורבונוס"). הדיסק הפך לאחד הנמכרים ביותר בברית המועצות בסוף שנות השבעים - תחילת שנות השמונים. עד 1983 נמכרו 7,753,500 עותקים.

תפוצתו הכוללת של האלבום, בהתחשב בכל ההדפסים מחדש, התקרבה ל -10 מיליון. יצאו כמה גרסאות ייצוא של דיסק עם רשימת שירים באנגלית, צרפתית וספרדית. בנוסף, האלבום יצא בחו"ל בבולגריה ובצ'כוסלובקיה.

קישורים חיצוניים
----------------

* ספוטיפיי Zerkalo dushi באתר ספוטיפיי
* YouTube Zerkalo dushi באתר YouTube
* אפל מיוזיק Zerkalo dushi באתר אפל מיוזיק
* MusicBrainz Zerkalo dushi באתר MusicBrainz
* דיזר Zerkalo dushi באתר דיזר
* Discogs Zerkalo dushi באתר Discogs

הערות שוליים
------------

1. ↑  Алла Пугачева - Зеркало Души, Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 832474a3-0e6a-454c-b70c-ef30d31513cd

 |
**פנקס רשימות** (באנגלית: **Notepad**) היא תוכנת עורך טקסט בסיסית המצורפת למערכות ההפעלה Windows של מיקרוסופט. התוכנה צורפה לכל גרסה של מערכת ההפעלה, מאז שיצאה הגרסה הראשונה של Windows בשנת 1985.

תכונות
------

Notepad פועלת כתוכנה דלת אמצעים מסוג עורך טקסט, המאפשרת למשתמש לכתוב ולערוך קובצי טקסט. התוכנה מאפשרת לכתוב בשפות הנכתבות מימין-לשמאל ושפות הנכתבות משמאל-לימין; לשם כך, ניתן לשנות את כיוון הכתיבה על ידי לחיצה על המקש הימני שבעכבר וסימון\הורדת הסימון שעל הפרמטר "כיוון קריאה מימין לשמאל".

סוג הגופן שבשימוש בתוכנה שונה במשך מספר גרסאות: עד להשקת מערכת ההפעלה Windows 95, הגופן היחידי שניתן היה להשתמש היה Fixedsys. מהשקת Windows 2000 ועד הגרסה הנוכחית של התוכנה, ניתן לשנות את הגופן תחת הלשונית "עיצוב". במערכת ההפעלה Windows 8, שאליה צורפה Notepad בגרסתה העדכנית ביותר, גופן ברירת המחדל הוא Consolas. 

גם בגודל הקובץ הייתה התוכנה מוגבלת: עד לשחרור מערכת ההפעלה Windows 2000, גודל הקובץ הגדול ביותר שיכל להיכתב היה 64KB. האפשרות לקיצור מקשים גם נוספה עם שחרור Windows 2000, ואיתה ניתן לכתוב קובץ חדש (Ctrl + N), לפתוח קובץ (Ctrl + O), לשמור קובץ (Ctrl + S), הדפסה (Ctrl + P) ועוד רבים.

Notepad מאפשרת לשמור את קובץ הטקסט בקידודים Unicode, ANSI, UTF-8, או Unicode Big Endian.

סיומות
------

כברירת מחדל סיומת הקובץ אשר תגרום לקובץ להיפתח באמצעות פנקס רשימות היא txt, ניתן לערוך כל קובץ למעשה על ידי שינוי סיומתו ל-txt. ניתן לשמור קובצי טקסט גם בסיומות html. (שתהפוך את הטקסט לקוד HTML), הסיומת css. (שתהפוך את הטקסט לקוד CSS) וכך הלאה.

ראו גם
------

* Notepad++
* TED Notepad

קישורים חיצוניים
----------------

ויקישיתוף מדיה וקבצים בנושא **פנקס רשימות** בוויקישיתוף
* 

* אתר האינטרנט הרשמי של פנקס רשימות (באנגלית)
* ויקיספר הוראות לשימוש בסיסי בפנקס הרשימות בהקשר של HTML. ההוראות דומות גם להקשרים אחרים.
* סקירה על Notepad, באנגלית, באתר מיקרוסופט

* שאלות נפוצות על Notepad ותשובות עליהן, באנגלית, באתר מיקרוסופט
**פנקו** (בספרדית: **Penco**) היא עיר צ'יליאנית בפרובינציה של קונספסיון, מחוז ביוביו השמיני (Región del Biobío). משמעות השם בשפת המפודונג היא "מימי פאומו" (Peumo).

היסטוריה
--------

במהלך התקופה הקולוניאלית בהיסטוריה הצ'יליאנית שכנה העיר קונספסיון במיקומה הנוכחי של פנקו, על שפת האוקיינוס השקט. 

בשנת 1687 הקים מושל צ'ילה חוסה דה גרו (Garró) את מבצר פלנצ'אדה (Fuerte la Planchada) על מנת להגן על העיר ונמלה. המבצר עמד בהתקפות שודדי ים אחדות בין השנים 1694 ו-1720. במהלך מלחמת העצמאות של צ'ילה שימש המבצר כבית כלא לתומכי העצמאות, ביניהם היה רמון פריירה (Ramón Freire).

במרוצת המאות ה-16 וה-18 הוחרבה העיר מספר פעמים בעקבות מספר רעידות אדמה וגלי צונאמי שעלו מן הים בעקבותיהן. לאחר רעידת האדמה וגל הצונאמי של שנת 1751 החליטו השלטונות הקולוניאלים על העברת העיר קונספסיון למיקומה הנוכחי בעמק המוצ'ה (Valle de la Mocha) על גדת נהר הביוביו. בו בעת נאסר על התיישבות במקום, ורק לאחר הסרתו בשנת 1840 הוקמה העיר פנקו הנוכחי.

העיר הנוכחית הוקמה בשנת 1842 כתוצאה מהגירה של כפריים בחפשם עבודה ותנאי מחיה משופרים, שכן באותה התקופה שפעה פנקו בדגה ומשאבים ימיים אחרים. כיום ניתן להבחין בפנקו בשני מרכזים נבדלים: פנקו עצמה ומרכז נוסף, קטן ממנה, הממוקם צפונית לה בקרבת הנמל ומפעל הזכוכית ושמו לירקן (Lirquén).

תושבי העיר פנקו נקראים "פנקונס" (pencones), ואילו תושבי העיר קונספסיון מכונים "פנקיסטאס" (penquistas), על שם מקורה ההיסטורי של העיר.

קישורים חיצוניים
----------------

ויקישיתוף מדיה וקבצים בנושא **פנקו** בוויקישיתוף
* אתר האינטרנט הרשמי של פנקו (בספרדית)
* דף הקומונה של פנקו(הקישור אינו פעיל) (בספרדית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542980005171
* LCCN: no97041577
* VIAF: 130495218
* WorldCat (עם VIAF): 130495218

 |
הרב **אברהם שלמה לויסון** (ד' בסיוון תרס"ב, 9 ביוני[דרושה הבהרה] 1902 – י"ב באייר תש"ה, 25 באפריל 1945) היה מרבני הולנד בתקופת השואה. כיהן עד לשואה כרב ראשי למחוזות פריסלנד ודרנתה.

לפני השואה
----------

נולד בהאג לרב שבתאי (או שבתי) שהיה ממנהיגי הקהילה היהודית בעיר. למד בבתי המדרש לרבנים באמסטרדם ובבברלין והוסמך לרבנות בתרצ"ה (1935), ובמקביל למד שפות שמיות באוניברסיטת אמסטרדם. בג' בטבת תרצ"ו מונה לרבה של לייוורדן ומחוז פריסלנד, ובכך החליף את הרב דסברג. במקביל היה גם רבו של מחוז דרנתה. בתרצ"ח-תרצ"ט (1939-1938) נמלטו להולנד יהודים מגרמניה וממשלת הולנד הקימה בעבוד היהודים שהגיעו לפריסלנד מחנה בווסטרבורק הקרובה ללייוורדן. הרב לויסון שהה עימם בשבתות וחגים חיזק את רוחם וארגן פעילות רוחנית. כונה "ר' שמחה" כיוון שבביקוריו ובעזרתו הביא שמחה למשתכנים במחנה.

בימי השואה
----------

לאחר כיבוש הולנד בידי הנאצים בב' באייר ת"ש (10 במאי 1940) עזר רבות בפינוי מהיר של המחנה, כשהרב מארגן לכל פליט משפחה שתקלוט אותו. האימוץ נמשך כחודש עד שהיהודים הוכרחו לחזור למחנה על ידי הגרמנים שהקימו באותו שטח מחנה ריכוז. כרב ראשי שימש כנציג היהודים באזור. הרב לויסון קיבל חופש פעולה מהשלטונות הגרמניים והוא ניצל זאת וסיפק את הצרכים הדתיים הנדרשים.

עסק במניעת עגינות, ובחליפת מכתבים עם רבנים חשובים אחרים בהולנד דן בנושא. לאחר הסכמה משותפת, ערך גיטין על תנאי ליהודים במחנה וסטרבורק, וחלקם נשמרו בלונדון. הרב עצמו גורש בתש"ג לאותו מחנה ובהמשך לברגן-בלזן.

סרב לאכול מזון לא כשר אף שסיכן עצמו במוות מרעב. הרב נחלש יותר ויותר עד שנפטר לאחר שחרור המחנה בנסיעתו ברכבת שנודעה בתור "הרכבת האבודה". הרב לויסון נקבר עם עוד יהודים שנפטרו ברכבת, בקבר אחים בכפר טרביץ במזרח גרמניה.

בין תשובותיו ההלכתיות שנמצאו בארכיונו הפרטי, פסק בקיץ תש"ב בתשובה לאחד מרבני האג לגבי העברה מקבר אחים לקבורה בבית קברות לא לקבור בארונות ולא לבצע טהרה, אלא לקבור בתכריכים בלבד.

| תקופת חייו של הרב אברהם שלמה לויסון על ציר הזמן |
| --- |
| 
ציר הזמןציר הזמן

 |

לקריאה נוספת
------------

* דן מיכמן, **המנהיגות הרבנית בהולנד בתקופת השואה**, מתוך: דפים לחקר תקופת השואה, אוניברסיטת חיפה, תשמ"ט.
* שלמה סמסון, **האמנתי כי אדבר**, ראובן, תש"ן.
* אסתר פרבשטין, **בסתר רעם**.
* אליעזר דסברג, **והגדת לבנך : פרקים מתולדות משפחת דסברג**, הוצאת עצמית בסיוע יד ושם, תל אביב תשס"ט (2009) - חוברת זיכרון לבני משפחת דסברג הי"ד.
* **שירים למלואים**, הוצאת Van Creveld / Van Crefeld, אמסטרדם תרצ"ו - ספר דו-לשוני בעברית והולנדית של שירים לכבוד בחירתו לרבנות לייוורדן ומחוז פריסלנד, וכן פסוקים ומזמורי תהילים לכבוד הבחירה. בכותרת המשנה נכתב: "יום הוקם על כיסא הרבנות בק"ק לעווארדן והגליל מסביב מהור"ר אברהם בן כ"ה שבתי לעוויססאן ... ג’ טבת שנת תרצו". ספרים דומים יצאו לכבוד בחירתם לאותה משרה של הרב שמואל עזריה לודרסום בד' בתמוז תר"ס (1900), הרב אהרן יששכר דוידס בתרפ"ה (1924), הרב שמעון דסברג בתרפ"ט, וכן לכבוד בחירת הרב יוסף איזקסון לרבה של קהילת רוטרדם והסביבה בי"ג בסיוון תר"י (1850).

קישורים חיצוניים
----------------

* על הרב לויסון באתר "זכור"
* Abraham Salomon Levisson, באתר Joods Monument

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264550505171
* BPN: 49209883
* GND: 173861873
* ISNI: 0000 0000 6699 5603
* LCCN: no2009085919
* NTA: 071517022
* RERO: 02-A006086022
* VIAF: 82957002
* WorldCat: lccn-no2009085919

 |
**סנדי מוריס** (באנגלית: **Sandi Morris**; נולדה ב-8 ביולי 1992) היא אתלטית אמריקאית, סגנית האלופה האולימפית (ריו דה ז'ניירו 2016), שלוש פעמים סגנית אלופת העולם (לונדון 2017 ודוחה 2019) ופעמיים ברציפות אלופת העולם באולם (ברמינגהאם 2018 ובלגרד 2022) בקפיצה במוט.

ביוגרפיה
--------

מוריס נולדה בדאונרס גרוב שבאילינוי ובגיל 4 עברה עם משפחתה לגרינוויל שבקרוליינה הדרומית. שני הוריה, הארי וקרי, התחרו בקרב רב בתקופת לימודיהם באוניברסיטת מערב אילינוי. ב-2010 זכתה מוריס באליפות ארצות הברית לנוער בקפיצה במוט, היא החלה ללמוד ולהתאמן באוניברסיטת קרוליינה הצפונית בצ'אפל היל אך לאחר שנתיים בהן לא שיפרה את תוצאתה החליטה לעבור לאוניברסיטת ארקנסו.

במרץ 2015 זכתה באליפות ה-NCAA באולם. במאי 2015 שברה את שיא ה-NCAA בתוצאה של 4.72 מטר, ביוני סיימה שנייה באליפות ה-NCAA באצטדיון ובהמשך החודש סיימה שנייה אחרי ג'ן שור באליפות ארצות הברית באתלטיקה והעפילה לאליפות העולם. ביולי אותה שנה קבעה שיא אישי של 4.76 מטר. באליפות העולם בבייג'ינג סיימה במקום הרביעי בתוצאה של 4.70 מטר. באליפות ארצות הברית באתלטיקה באולם במרץ 2016 סיימה במקום הראשון בשיא אישי של 4.95 מטר, תוצאה שרק ג'ן שור וילנה איסינבייבה השיגו טובה ממנה באולם או באצטדיון. בהמשך החודש זכתה במדליית כסף באליפות העולם באתלטיקה באולם שהתקיימה בפורטלנד כשעברה גובה של 4.85 מטר, לאחר ג'ן שור שעברה 4.90 מטר.

ביולי 2016 קבעה שיא אישי באצטדיון של 4.93 מטר. באולימפיאדת ריו דה ז'ניירו זכתה במדליית כסף בתוצאה של 4.85 מטר, תוצאה זהה לזו של המנצחת קטרינה סטפנידי מיוון אך עם פסילה אחת יותר. בספטמבר 2016 קבעה בתחרות ליגת היהלום בבריסל שיא אמריקאי באצטדיון של 5.00 מטר.

באליפות העולם באתלטיקה 2017 זכתה במדליית כסף בתוצאה של 4.75 מטר לאחר המנצחת סטפנידי. 

באליפות העולם באתלטיקה באולם 2018 זכתה במדליית זהב בשיא אליפות של 4.95 מטר.

באליפות העולם באתלטיקה 2019 זכתה במדליית כסף בתוצאה של 4.90 מטר. 

באולימפיאדת טוקיו לא הצליחה להעלות לגמר.

### 2022

באליפות העולם באולם שנערכה בבלגרד, סרביה במרץ 2022 היא זכתה בפעם השנייה ברציפות במדליית זהב בקפיצה במוט בתוצאה של 4.80 מטר, לפני בת ארצה קייטי מון (4.75 מטר) וטינה שוטיי מסלובניה (4.75 מטר).

באליפות העולם זכתה בפעם השלישית ברציפות במדליית כסף בתוצאה של 4.85 מטר בניסיונה השני, זהה לזו של המנצחת קייטי מון שעברה את הרף בניסיון הראשון.

קישורים חיצוניים
----------------

ויקישיתוף מדיה וקבצים בנושא **סנדי מוריס** בוויקישיתוף
* 

* אתר האינטרנט הרשמי של סנדי מוריס (באנגלית)
* סנדי מוריס, ברשת החברתית טוויטר

* סנדי מוריס, ברשת החברתית אינסטגרם

* סנדי מוריס, באתר olympedia.org

* סנדי מוריס, באתר התאחדות האתלטיקה הבין-לאומית

* סנדי מוריס, באתר ליגת היהלום

* סנדי מוריס, באתר Track and Field (נשים)
* פרופיל באתר אוניברסיטת ארקנסו
* NCAA Pole Vaulters Can’t Stop Jumping Over Each Other, ניוזוויק, 11 ביוני 2015

הערות שוליים
------------

1. ↑  סנדי מוריס באינסטגרם
2. ↑  HIGH AND LOW - SANDI MORRIS, אתר התאחדות האתלטיקה הבינלאומית, 21 בפברואר 2018
3. ↑  Greenville’s Sandi Morris sets NCAA pole vault record

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 250533

 |
רבי **אברהם שלום הלברשטאם** (תשרי תרי"ז, ספטמבר 1856 - ו' בסיוון ת"ש, 1940) היה אבי שושלת סטרופקוב ונכדו של רבי חיים מצאנז.

ביוגרפיה
--------

נולד לרבי יחזקאל שרגא הלברשטאם, האדמו"ר משינאווא ולרבנית חנה רחל הירש. נקרא שלום על שם דודו זקנו, השר שלום מבעלזא.

מסופר כי אביו אמר עליו ש"נשמתו גבוה מעל גבוה ועל ידו יהיו ישועות לבני ישראל"ואכן נודע כבעל מופת שרבים באו לקבל את ברכתו ועצתו.

למד אצל הדיין בצאנז רבי ישראל מאיר פרידמן. בשנת תרנ"ח (1898) התמנה לרבה של סטרופקוב. הוא לקח עמו את רבו האמור. בזמן מלחמת העולם הראשונה היגר לבודפשט, ולאחר המלחמה בשנת תרע"ט (1919) התיישב באונגוואר ומינה את בנו רבי מנחם מנדל לרב הצעיר של סטרופקוב, בהמשך עבר לקאשוי שבה נפטר. דברי תורתו יצאו בספר "דברי שלום".

היה נשוי לחיה יהודית בתו של רבי אברהם חיים הורוביץ מלינסק ולהם נולדו שלושה ילדים, רבי מנחם מנדל, ביילא אשת רבי ישכר דוב ליפשיץ האדמו"ר מאונגוואר והענא אשת הרב חיים פרנס. לאחר פטירתה בשנת תרמ"ו (1886) נישא לגיטל בת הרב שמואל הכהן וויצמן להם נולדה חיה אשת רבי מנחם מנדל הורוביץ מלינסק (אחיינה של אשתו הראשונה). בשלישית נישא לחיה בת הרב דוד שליכטר דיין בקומרנה להם נולד בן בשם הרב יוסף יום טוב שכיהן כאדמו"ר בקאשוי בעודו בחור. מרבית משפחתו נרצחה בשואה. בנו רבי מנחם מנדל ניצל בגפו וכיהן באדמו"רות בארצות הברית.

לעת זקנותו הוסיף לעצמו את השם אברהם, כסגולה לאריכות ימים.

לקריאה נוספת
------------

* יחזקאל שרגא פרנקל, **רבינו הקדוש משינאווא**, רמת גן תשס"ב, עמודים תריא-תרנ

קישורים חיצוניים
----------------

* אשר זלקא ראנד (עורך), "הרב ר' אברהם שלום הלברשטם זצ"ל", **תולדות אנשי שם** ח"א, ניו יורק, תש"י, עמ' 34, באתר היברובוקס
* The Rabbis Speak Out, NKUSA
* תולדות וסיפורים מחייו
* אברהם שלום בן יחזקאל שרגא הלברשטם (1855-1940), אדמו"ר מסטרופקוב, דף שער בספרייה הלאומית

הערות שוליים
------------

1. ↑  יחזקאל שרגא פרנקל, **רבינו הקדוש משינאווא**, רמת גן תשס"ב, עמ' תריג
2. ↑  בעלון דברי תורה של בעלז ש"פ נשא התשע"ד מובא שלל העניינים הקשורים לעניין הנ"ל וגם כמה עדויות מבעלי המעשה ותולדות וסיפורים מחייו.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300853205171
* LCCN: no2004067174
* WorldCat (עם LCCN): no2004-067174

 |
**Sounds** (בעברית: **צלילים**) היה מגזין ביקורת מוזיקה שבועי בריטי, שיצא לאור מדי שבוע בין ה-10 באוקטובר 1970 ל-6 באפריל 1991. המגזין נודע בכך שהיה מהראשונים שכללו כרזות של להקות בתוך העיתון, תחילה בשחור לבן והחל מ-1971 בצבע. בראשיתו פרסם המגזין בעיקר ביקורות מוזיקה על להקות רוק, אולם בתקופת הגל החדש של ההבי מטאל הבריטי החל לפרסם גם להקות הבי מטאל ופאנק.

היסטוריה
--------

את המגזין הקימו ג'ק האטון ופיטר ווילקינסון לאחר שעזבו את מערכת מלודי מייקר בכדי להקים חברה משלהם. Sounds היה הפרויקט הראשון שלהם, עיתון שבועי שהוקדש לרוק מתקדם בעיקרו ותואר על ידי האטון כ"הגרסה השמאלנית של מלודי מייקר". Sounds נועד להיות יריב שבועי למגזינים אחרים שהיו פופולרים בתקופה, כמו המלודי מייקר ו-NME.

Sounds היה אחד ממגזיני המוזיקה הראשונים שסיקרו גם את סגנון הפאנק. סיקור סצנת הפאנק במנצ'סטר הוטל על מייק מידלס, שכתב טור קבוע בנושא מדי שבוע בין 1978 ל-1982. מידלס כתב על להקות מפורסמות רבות שהיו אז בתחילת דרכן, כמו באזקוקס וסלוטר אנד דה דוגס, The Fall וג'וי דיוויז'ן. בשנת 1987 הצטרף למערכת העיתון הקטנה גם ג'ון רוב, שקבע את המונח "בריטפופ".

העיתון התהדר בכך שפרסם את הראיון הראשון עם להקת נירוונה הצעירה, אותו יזם רוב. מאוחר יותר, קית' קמרון פרסם את אחד הסיקורים הראשונים של הלהקה, בעיתון.

המגזין פרסם לראשונה את מצעד הסינגלים המקורי שלו, "Obscurist Chart", בגיליון 5 בספטמבר 1981, כאלטרנטיבה לתרשימי המכירות הפופולריים בתקופה (בהם בילבורד הוט 100 ומצעד הסינגלים הבריטי) בכך שלא היה מונע מכירות, ובכך אפשר הכרה בלהקות שהיו מחוץ למיינסטרים. את המצעד יזם פול פלטיפוס, שחקן קולנוע במקצועו, ובנה את תשעת המצעדים הראשונים. הטבלה האחרונה הופיעה בגיליון 11 בדצמבר 1982.

*

הערות שוליים
------------

1. ↑  Tucker, John (2006). "Denim and Leather – 1979". *Suzie Smiles... The New Wave of British Heavy Metal*. Church Stretton, Shropshire, UK: Independent Music Press. pp. 22–23. ISBN 978-0-9549704-7-5. Sounds (...) produced more and more features as the editorial staff realised that metal was one of the main reasons the paper sold
2. ↑  "Cockney Rejects: History and Pictures / Oi Music / Punk Rock". Punkmodpop.free.fr. אורכב מ-המקור ב-28 באוגוסט 2009. נבדק ב-24 במרץ 2010. `{{cite web}}`:  (עזרה)
3. ↑  Bushell, Garry (2016). Sounds of Glory: The Punk and Ska Years *review*. ISBN 978-1910705469.
4. ↑  Middles, Mick. "Rock's Back Pages: Mick Middles". נבדק ב-13 בינואר 2019. `{{cite web}}`:  (עזרה)
5. ↑  Robb, John (25 באוקטובר 2009). "Classic Interview: Nirvana 1989". *Clash*. Clashmusic.com. נבדק ב-24 במרץ 2011. `{{cite web}}`:  (עזרה)
6. 1 2 3  Platypus, Paul (15 באוגוסט 2010). "Obscurist Chart Archive". נבדק ב-18 בספטמבר 2020. `{{cite web}}`:  (עזרה)
 

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2006041687
* MusicBrainz: 3d30b81c-0227-4046-a943-d02d9aa3f621
* WorldCat: lccn-no2006041687

 |
**בית הכנסת ברמניקו סראט** (ברומנית: **Sinagoga din Râmnicu Sărat**, בעבר נקרא לפעמים גם ה"טמפל" היהודי ברמניקו סראט - **Templul israelit din Râmnicu Sărat** או "בית הכנסת הגדול") הוא בית כנסת לא פעיל בימינו השוכן בפינת הרחובות ז'יאילור מס. 1/ גאורגיצה לופסקו מס. 3 בעיר רמניקו סראט במחוז בוזאו ברומניה.
בעבר היו קיימים ביישוב שלושה בתי כנסת ובתי תפילה יהודים.
בית כנסת זה נבנה בשנת 1855.

הבניין, צנוע בממדיו ופשוט למדי בסגנונו, נמצא בתוך חצר. גגו עשוי מפח עם ארבעה מדרונים חלקים.
יש לו שורת חלונות בעלי מבנה קשתי מחודד עם מוטיבים של מגיני דוד. אפסיס חצי-מעגלי בקיר המזרחי מסמן את מיקומו של ארון הקודש.

באולם אין עמודים, כשהקומה העליונה מורכבת מגלריות של עזרת נשים, תלויות במוטות סולידיים. הבימה נמצאת על פלטפורמה מיד ממול הארון. פנים הבניין, שנשמר היטב, מקושט בקישוטים עשירים יחסית. הקירות והתקרה מכוסים ציורים. צבעי התקרה נותנים רושם של שמים עם כוכבים.
הריהוט עשוי מעץ מסיבי.

קישורים חיצוניים
----------------

\* *Arh.Aristide Streja, Arh.Lucian Schwarz* Sinagoga in România, Editura Hasefer, Bucureşti, 2009 מסת"ב 978-973-630-198-8 (אדריכל ארסטידה סטרז'ה, אדריכל לוצ'יאן שוורץ - **בית הכנסת ברומניה** הוצאת הספר, בוקרשט, 2009) (ברומנית) 
* nagogue in danger - Ramnicu Sarat, Romania site bet-tfila/info - 2/05

* בית כנסת בסכנה - רמניקו סראט, רומניה - באתר בית תפילה פברואר 2005, גישה ב 28 בפברואר 2011
**ביזון גדול-קרניים** (שם מדעי: ***Bison latifrons***) הוא מין פר נכחד גדול שחי באמריקה הצפונית של תקופת הפליסטוקן והיה קרוב לביזון אמריקני. הוא ידוע בעיקר בזכות קרניו הארוכות. ככל הנראה הוא חי לפני כ-200,000 שנה ונכחד לפני 20–30 אלף שנה, מעט לפני עידן הקרח הגדול.

ביזון זה הגיע לגובה של מעל שני מטרים ולמשקל 1,250 ק"ג בממוצע. ככל הנראה הוא היה המין הגדול ביותר של ביזון, מתחרה רק בביזון הערבה. ביזון זה חי בערבות אמריקה הצפונית ואולי התפתח מביזון הסטפה אשר הגיע מהגשר היבשתי ברינגיה לאמריקה. הביזון היה בעל תפוצה רחבה באזור המישורים הגדולים וכמה חורשים פתוחים והוא נפוץ לאורך אמריקה. הוא התאים כנראה לאקלים חמים יותר מהביזונים המודרניים, אולי עקב עידן הקרח. נמצאו שרידים של ביזון דרומה עד לצ'ילפנסינגו שבמקסיקו.

הביזון בעל הקרניים הגדולות השתמש בהם כדי להדוף טורפים רעבים כגון הסמילודון ודוב הבולדוג, ובנוסף, כדי להלחם בזכרים יריבים על נקבות. עם זאת, ניצוד ככל הנראה בידי הפלאו-אינדיאנים, נגדם לא הועילו קרניו.

קישורים חיצוניים
----------------

ויקישיתוף מדיה וקבצים בנושא **ביזון גדול-קרניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**אלווין בצ'ירי** (באלבנית: **Elvin Beqiri**; נולד ב-27 בספטמבר 1980) הוא כדורגלן עבר אלבני, ששיחק בעמדת הבלם ומאמן כיום את נבחרת אלבניה בכדורגל עד גיל 17.

קריירת מועדונים
---------------

בצ'ירי התחיל את הקריירה שלו במחלקת הנוער של ולזניה שקודרה ובעונת 1999/2000, הצטרף לקבוצה הבוגרת. עונה לאחר מכן, בצ'ירי הפך לשחקן הרכב פותח בקבוצה, ובסיום העונה זכתה ולזניה באליפות.

בקיץ 2003, חתם במטאלורג דונייצק מליגת העל האוקראינית. בתחילת עונת 2005/2006 חתם באלניה ולדיקווקז מליגת העל הרוסית. ב-2 בפברואר 2006, בצ'ירי חתם במכבי תל אביב מליגת העל.

בקיץ 2006 חזר לקדנציה שנייה במטאלורג דונייצק. בקיץ 2007 חתם בארסנל קייב, אך כעבור זמן קצר חזר לוולזניה שקודרה.

בינואר 2010 חתם בחזר לנצ'ראן מליגת העל האזרית. בקיץ 2012 חזר לוולזניה שקודרה, בה שיחק שלוש עונות ובסיומן פרש ממשק פעיל.

ביולי 2019, מונה למאמן נבחרת אלבניה בכדורגל עד גיל 17.

קריירה בינלאומית
----------------

ב-5 בינואר 2002, בצ'ירי ערך את הופעת הבכורה שלו בנבחרת אלבניה בתיקו 0-0 נגד מקדוניה. בצ'ירי, שיחק בנבחרת עד שנת 2009 במהלך שנותיו בנבחרת רשם 47 הופעות בנבחרת, בהן לא כבש אף שער.

תארים
-----

ולזניה שקודרה
* ליגת העל האלבנית: 2000/2001
* הגביע האלבני: 2007/2008

חזר לנצ'ראן
* הגביע האזרי: 2010/2011

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל המאמן, באתר Transfermarkt

הערות שוליים
------------

1. ↑  שירות ONE, ‏ההפתעה של מכבי ת"א: החתימה 3 זרים, באתר גלובס, 2 בפברואר 2006
**בית הכנסת בסופיה** (בבולגרית: **Софийска синагога**) הוא בית הכנסת הגדול ביותר בבלקן, והשלישי בגודלו באירופה. נבנה בין השנים 1905–1909 ונחנך ביום כ"ג באלול ה'תרס"ט - 9 בספטמבר 1909 במעמד הצאר פרדיננד הראשון. מיקומו במרכז סופיה, מאחורי בניין השוק המרכזי.

האדריכל שתכנן את המבנה היה פרידריך גרינאנגר. הבניין משלב סגנונות בנייה שונים - בעיקר בסגנון נאו-מורי, עם אלמנטים של סגנון ונציאני ושל סגנון "הזצסיון הווינאי". דומה לבית הכנסת הספרדי העתיק בווינה.

שטח המבנה 659 מטר רבוע, מכיל 1,170 מקומות ישיבה. הנברשת המרכזית יוצרה בווינה, גובהה 19.2 מטר, ומשקלה כ-1,700 קילוגרם, והיא נחשבת לגדולה ביותר בבולגריה. גג המבנה, שגובהו כ-33 מטר, מורכב מ-6 קמרונות, הגדול שבהם מתומן בקוטר 20 מטר, וכן מ-6 מגדלים. הקמרונות והמגדלים מעוטרים ב-12 מגיני דוד. העמודים עשויים שיש איטלקי, והחלל הפנימי מעוטר בגילופי עץ ובפסיפס בסגנון ונציאני בחלונות.

בשנת 1955 הוכרז בית הכנסת כמרכז תרבות לאומי של בולגריה.

זהו אחד משני בתי הכנסת הפועלים בבולגריה. המקום מנוהל על ידי ארגון יהודי בולגריה "שלום". בקומה השנייה של המבנה ספרייה ומוזיאון יהודי בולגריה, אשר נפתח בשנת 1992. בקומת הגג מוזיאון חדש בשיפוץ.

בית הכנסת פעיל ומקימים בו מניינים קבועים בשבת ושחרית בימי חול. רב הקהילה היהודית ובית הכנסת הוא הרב יואל יפרח.

נכון לשנת 2015, בקהילה היהודית של סופיה כ-1,000 נפש, ובבולגריה כ-4,000 נפש.

גלריית תמונות
-------------

|  |
| --- |
| * 
* אולם התפילהאולם התפילה
* חזית בית הכנסת לכיוון מזרחחזית בית הכנסת לכיוון מזרח
* הכניסה לבית הכנסת מכיוון מערבהכניסה לבית הכנסת מכיוון מערב
* ארון הקודשארון הקודש
* הנברשת הענקיתהנברשת הענקית
 |

ראו גם
------

* יהדות סופיה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בית הכנסת בסופיה** |

* 

* אתר האינטרנט הרשמי של בית הכנסת בסופיה
* האתר הרשמי של כשרות רבנות ראשית בולגריה (עברית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007573250305171
* VIAF: 325146462778527772775
* WorldCat: viaf-325146462778527772775

 |
**ג'ודית "ג'ודי" לין בראון קינג** (באנגלית: **Judith "Judi" Lynne Brown-King**; נולדה ב-14 ביולי 1961) היא אתלטית עבר מארצות הברית. היא סגנית אלופה אולימפית בריצת 400 מטר משוכות (לוס אנג'לס 1984).

ביוגרפיה
--------

בראון נולדה במילווקי, ויסקונסין.

בפעם הראשונה שנערכה ריצת 400 מטר משוכות לנשים, במשחקים האולימפיים זכתה בראון באולימפיאדת לוס אנג'לס (1984) במדליית כסף בתוצאה של 55.20 שניות, אחרי נוואל אל מותוואקל ממרוקו (54.61 שניות).

בראון זכתה פעמיים במדליית זהב במשחקים הפאן-אמריקאיים, וזכתה תריסר פעמים באליפות Big Ten באתלטיקה קלה. ב-1987 היא נבחרה לספורטאית השנה של ספורטס אילוסטרייטד בידי כתב העת ספורטס אילוסטרייטד עבור תרומתה לקהילה.

בראון מחזיקה בשני תארים מאוניברסיטת מדינת מישיגן, תואר ראשון בתורת השמיעה (Audiology) ומדעי הדיבור (Speech science), ותואר שני בחינוך. היא מחזיקה בדוקטורט במנהל ציבורי ובמדיניות ציבורית מאוניברסיטת מערב מישיגן, אותה היא סיימה בהצטיינות. היא גם פעילה בEven Start Statewide Family Literacy Consortium (תוכנית במימון פדרלי של ארצות הברית שמספקת למשפחות גישה לאימונים ולתמיכה על מנת ליצור סביבה ביתית משכילה ולהגדיל את ההישגים האקדמיים של ילדיהם) של מישיגן.

שיאים אישיים
------------

* ריצת 400 מטר משוכות: 54.23 שניות (1987)

קישורים חיצוניים
----------------

* ג'ודי בראון, באתר olympedia.org
* ג'ודי בראון, באתר התאחדות האתלטיקה הבין-לאומית
* ג'ודי בראון, באתר Track and Field (נשים)
* אלופי האתלטיקה הקלה של ארצות הברית באולמות פתוחים באתר התאחדות האתלטיקה הקלה של ארצות הברית
* אלופי מוקדמות המשחקים האולימפיים של ארצות הברית באתר התאחדות האתלטיקה הקלה של ארצות הברית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 60229

 |
**לוסיל "לוצי" מורטון-היטון** (באנגלית: **Lucille "Lucy" Morton-Heaton**; ‏ 23 בפברואר 1898 - 26 באוגוסט 1980) הייתה שחיינית בריטית. היא האלופה האולימפית הראשונה במשחה ל-200 מטר חזה ושיאנית עולם. הייתה לאישה הבריטית הראשונה שזכתה במדליית זהב אולימפית בשחייה.

ביוגרפיה
--------

מורטון נולדה בניו טאטון, שבצ'שייר. לאחר מכן, משפחתה עברה לבלאקפול, שבלנקשייר. אביה אלפרד מורטון שימש כעוזר לראש העירייה. בגיל 10 היא החלה להתאמן בשחייה במועדון המקומי בהדרכתו של ג'ורג' סוובריק.

### שיאנית עולם

בשנת 1916 קבעה מורטון במשחה ל-150 יארד גב שיא עולם חדש, אך היא לא הצליחה לממש את יכולתה מאחר שהמשחקים האולימפיים אותה שנה לא נערכו עקב מלחמת העולם הראשונה. את סגנון הגב היא שחתה בסגנון "גב קלאסי" (ידיים ביחד מעל המים ורגליים בסגנון חזה). 

מורטון נודעה גם כשחיינית מים פתוחים, לאחר שזכתה ב-5 משחים יוקרתיים בבריטניה.

בשנת 1920 קבעה מורטון במשחה ל-200 יארד חזה שיא עולם חדש של 3:06 דקות. גם באולימפיאדת אנטוורפן (1920) היא לא יכלה לממש את יכולותיה מאחר שמשחי הגב והחזה לא נערכו בה.

### אלופה אולימפית

באולימפיאדת פריז (1924) זכתה מורטון במדליית זהב במשחה ל-200 מטר חזה בתוצאה של 3:33.2 דקות, לפני אגנס ג'ראטי מארצות הברית (3:34.0 דקות) שקבעה את התוצאה המהירה בתחרות בשלב חצי הגמר (3:27.6 דקות) ובת ארצה גלדיס קרסון (3:35.4 דקות). בת ארצה אירן ג'ילברט שיאנית העולם, שסבלה ממחלה סיימה במקום החמישי.

מיד לאחר המשחקים האולימפיים פרשה מורטון משחייה תחרותית, אך שימשה כמורה וכמאמנת שחייה, במשך 42 שנים.

בשנת 1927 נישאה מורטון להנרי היטון.

השגים ותארים
------------

* בשנת 1988 זכתה מורטון להכלל בהיכל התהילה הבינלאומי של השחייה.

קישורים חיצוניים
----------------

* לוצי מורטון, באתר olympedia.org
* sports123.com (אורכב 07.06.2020 בארכיון Wayback Machine)
* לוצי מורטון, באתר "Find a Grave" (באנגלית)

הערות שוליים
------------

1. ↑  LUCY MORTON (GBR), באתר היכל התהילה הבינלאומי של השחייה

|  אלופות אולימפיות - משחה ל-200 מטר חזה (נשים) |
| --- |
| 

|  |
| --- |
| 1924: לוצי מורטון בריטניהבריטניה • 
1928: הילדה שרדר גרמניהגרמניה • 
1932: קלייר דניס אוסטרליהאוסטרליה • 
1936: הידקו מאהאטה יפןיפן • 
1948: נל ואן פליט הולנדהולנד • 
1952: אווה סקיי הונגריההונגריה • 
1956: אורסולה האפה גרמניהגרמניה • 
1960: אניטה לונסברו בריטניהבריטניה • 
1964: גלינה פרוזומנשיקובה ברית המועצותברית המועצות • 
1968: שרון ויצ'מן ארצות הבריתארצות הברית • 
1972: בוורלי ויטפילד אוסטרליהאוסטרליה • 
1976: מרינה קושבאיה ברית המועצותברית המועצות • 
1980: לינה קאסיוסטיה ברית המועצותברית המועצות • 
1984: אן אוטנברייט קנדהקנדה • 
1988: סילקה הורנר מזרח גרמניהמזרח גרמניה • 
1992: קיוקו איוואסאקי יפןיפן • 
1996: פני היינס דרום אפריקהדרום אפריקה • 
2000: אגנס קובאץ' הונגריההונגריה • 
2004: אמנדה בירד ארצות הבריתארצות הברית • 
2008: רבקה סוני ארצות הבריתארצות הברית •
2012: רבקה סוני ארצות הבריתארצות הברית •
2016: ריאה קנטו יפןיפן •
2020: טטיאנה סקונמאקר דרום אפריקהדרום אפריקה |

 |
ג'ודי גורדון, 2012
**ג'ודי גורדון** (באנגלית: **Jodi Gordon**; נולדה ב-1 בפברואר 1985) היא דוגמנית ושחקנית אוסטרלית.

ביוגרפיה
--------

גורדון נולדה בעיר מאקי שבקווינסלנד לאב יליד ניו זילנד ממוצא מאורי ולאם אוסטרלית. משפחתה עברה לסידני כשהייתה בת 11. בגיל 13 החלה לעסוק בדוגמנות, גם מחוץ לאוסטרליה, בין היתר ביפן, לונדון ומילאנו.

בשנת 2005 החלה לראשונה לעסוק גם במשחק, כשהחלה לגלם את דמותה של מרתה מקנזי באופרת הסבון קרוב רחוק, דמות אותה גילמה עד 2010. תפקידה בסדרה זיכה אותה בפרס לוגי בקטגוריית השחקנית החדשה הפופולרית ביותר (2006) ובמועמדות לפרס זה בקטגוריית השחקנית הפופולרית ביותר (2009). במקביל להשתתפותה בסדרה, נטלה חלק גם בגרסה האוסטרלית ל"רוקדים עם כוכבים" בשנת 2008, וסיימה במקום השישי (המנצח היה עמיתה ל"קרוב רחוק", לוק ג'ייקובז). מאז עזבה את "קרוב רחוק" השתתפה גורדון במספר סרטי קולנוע וטלוויזיה.

בשנת 2013 שיחקה בתפקיד אורח בסדרת הדרמה-קומדיה האמריקאית-אוסטרלית "*Camp‏" של רשת NBC.*

### חייה האישיים

בשנת 2007 נפטר בן-זוגה של גורדון, כריס בוקהארדט, מלוקמיה, והוא בן 23. באוגוסט 2011 התארסה לבן זוגה הנוכחי, שחקן הרוגבי בריית' אנאסטה.

קישורים חיצוניים
----------------

ויקישיתוף מדיה וקבצים בנושא **ג'ודי גורדון** בוויקישיתוף

* ג'ודי גורדון, במסד הנתונים הקולנועיים IMDb (באנגלית)
* ג'ודי גורדון, באתר AllMovie (באנגלית)
* ג'ודי גורדון, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 5980 429X
* VIAF: 4907148451581215970001
* WorldCat: viaf-4907148451581215970001

 |
**לוצ'אנו פורטולנו** (באיטלקית: **Luciano Portolano**; נולד ב-18 בספטמבר 1960) הוא קצין צבא איטלקי בדרגת גנרל של דיוויזיה, כיהן כמפקד כוחות יוניפי"ל בדרום לבנון בין השנים 2014–2016. קודם לכן כיהן כסגן הרמטכ"ל של הכוחות המזוינים של איטליה. כיום מפקד פורטולנו על בסיס כוחות הברית הצפון אטלנטית בנפולי.

ביוגרפיה
--------

נולד באגריג'נטו שבסיציליה, ובספטמבר 1981 התגייס לצבא האיטלקי. בשנות התשעים שירת במספר משלחות צבאיות מטעם האו"ם בעיראק, כווית, מקדוניה וקוסובו. בין השנים 2003–2006 שירת כמפקד בכוח הצבאי האיטלקי בקואליציה הבינלאומית במלחמת עיראק, בשנים 2007–2010 כנספח הצבאי בשגרירות האיטלקית בלבנון, ובין השנים 2011–2012 היה מפקד בכוח הרב-לאומי באפגניסטן. בתפקידו האחרון בצבא האיטלקי מונה בשנת 2012 לפקד על חטיבת חיל רגלים ממוכן וכיהן כסגן הרמטכ"ל.

ביולי 2014 מונה לעמוד בראש כוח יוניפי"ל מטעם האו"ם המוצב בדרום-לבנון ושוחרר מתפקידו ביולי 2016. לאחר מכן מונה למפקד בסיס נאט"ו בנאפולי.

קישורים חיצוניים
----------------

ויקישיתוף מדיה וקבצים בנושא **לוצ'אנו פורטולנו** בוויקישיתוף
* לוצ'אנו פורטולנו באתר האו"ם (באנגלית)